بیگم عابدہ احمد

بیگم عابدہ احمد (17 جولائی 1923 – 7 دسمبر 2003) ایک بھارتی سیاست دان، خاتون اول بھارت از 1974ء تا 1977ء اور بھارتی صدر فخرالدین علی احمد (1974ء–1977ء) کی بیوی تھیں۔ جو دوبار مسلسل لوک سبھا کی رکن بریلی پارلیمانی حلقہ اتر پردیش سے 1980ء اور 1984ء میں منتخب ہوئیں۔

ابتدائی زندگی 
بیگم عابدہ کی پیدائش 17 جولائی 1923ء کو شیخوپور، بدایون، اترپردیش میں محمد سلطان حیدر 'جوش' کے ہاں ہوئی۔ عابدہ احمد نے کالج برائے خواتین، علی گڑھ اور علی گڑھ مسلم یونیورسٹی، علی گڑھ سے تعلیم حاصل کی۔

سیاسی زندگی اور خدمات 
فخر الدین علی احمد کے بھارتی صدر بننے کی وجہ سے بیگم عابدہ احمد خاتون اول بھارت رہيں۔ بیگم عابدہ احمد دو بار انڈین نیشنل کانگریس کی طرف سے لوک سبھا کی بریلی، اتر پردیش سے رکن منتخب ہوئیں۔ بیگم عابدہ نے گاڈز گریس کے نام سے تنظیم قائم کی جو بھارتی سوسائٹی اندراج قانون کے تحت باقاعدہ اندراج شدہ (رجسٹرڈ) شدہ ہے۔ وہ اسلامی ثقافتی مرکز (آئی آئی سی سی)، بھارت، وہ اس سوسائٹی کی رکن اپریل 1981ء کو بنیں۔ 1974ء میں عابدہ احمد نے اردو تھیٹر کے لیے ہم سب ڈراما گروپ تخلیق کیا۔ اس طویل عرصے میں اس گروپ نے اب تک 80 سے زیادہ ڈرامے پیش کیے ہیں۔ (2018ء تک) انھوں نے بچوں کی بہبود کے لیے کام کیا اور لاوارث بچوں کے لیے ایک مرکز قائم کیا۔

ذاتی زندگی 
بیگم عابدہ احمد نے سابق بھارتی صدر فخرالدین علی احمد سے شادی کی، جس سے تین اولادیں، دو بیٹے اور ایک بیٹی پیدا ہوئیں۔

خراج تحسین 

شمس الحسن نے بیگم عابدہ کے کہنے پر غالب کا قد آدم مجسمہ تیار کیا تھا۔ جب کہ ایوانِ غالب (دہلی) میں بیگم عابدہ احمد غالب عجائب گھر قائم ہے۔

جب کہ ایک ریل : عابدہ بیگم ایکسپریس: دہلی جنکشن تا راژول کو ان کے نام سے منسوب کیا گیا ہے۔ اس اس کا تبدیل کر دیا گیا ہے۔ جس کو اب ستیہ گرہ ایکسپریس۔

مزید دیکھیے 
 بھارت میں خواتین

حوالہ جات

بیرونی روابط 
 8th Lok Sabha: Members Bioprofile Lok Sabha website.

1923ء کی پیدائشیں
2003ء کی وفیات
آٹھویں لوک سبھا کے ارکان
اتر پردیش سے انڈین نیشنل کانگریس کے سیاست دان
بریلی کی شخصیات
بیسویں صدی کی بھارتی سیاست دان خواتین
بیسویں صدی کے بھارتی سیاست دان
بھارت کی خواتین اور مرد اول
بھارتی مسلم شخصیات
جامعہ علی گڑھ کے فضلا
ساتویں لوک سبھا کے ارکان
ضلع بارہ بنکی کی شخصیات
ضلع بدایوں کی شخصیات
لوک سبھا اراکین از اترپردیش
بیسویں ویں صدی کے ہندوستانی مسلمان